Kontrollutvalgets beretning for 2024

I henhold til NIFs lov § 2-12 avgir herved kontrollutvalget i Sola Håndballklubb sin beretning.

Kontrollutvalget skal kontrollere at styret utfører de oppgaver styret er tillagt etter Sola Håndballklubb lov.

**Vi har utført følgende handlinger:**

Vi har gjennomgått protokoll for årsmøtet, styrets protokoller, samt andre dokumenter utvalget har funnet det nødvendig å gjennomgå. Vi har fått alle opplysninger som vi har bedt om fra Sola Håndballklubb styre og administrasjon. Vi har gjennomgått styrets årsberetning for 2024 og det styrebehandlede årsregnskapet for 2024.

Regnskapet viser et underskudd på kr 1.270.486, og ved årsavslutning 2024 reduserte egenkapitalen med kr 3.406. Egenkapitalen er pr 31.12.2024 kr 252.658.

Kontrollutvalget har følgende merknader til forvaltningen av Sola Håndball:

* Dropbox synes ikke å bli benyttet som lagringssystem for referater og annen dokumentasjon som tidligere bestemt. Dette gjør det utfordrende for Kontrollutvalget å følge arbeidet til styret.
* Kontrollutvalget er kjent med at 2024 har vært et utfordrende år for klubben ift å få kontroll på økonomien etter at daglig leder sluttet. Kontrollutvalget ser at styret har lagt ned en betydelig innsats i å få kontroll på økonomien og at det er gjort grep som gjør at klubben ser ut til å få tilbake kontrollen.

Basert på det materialet vi har fått oss forelagt er det ikke grunnlag for ytterligere merknader utover det som fremgår av denne beretningen.

**Konklusjon**

Det er kontrollutvalget konklusjon at styret har utført de oppgaver som det er tillagt etter loven, og kontrollutvalget anbefaler at styrets beretning og Sola Håndballs årsregnskap for 2024 godkjennes av årsmøtet.

|  |  |  |
| --- | --- | --- |
| Sola, 2.4.2025 |  |  |
| Pål Fister (leder) |  | Lise Aarthun (medlem)  Børge Løseth Hermansen (medlem) |